b'\n_START_ARTICLE_\nLembah Kinta\n_START_PARAGRAPH_\nLembah Kinta dan Lembah Kelang merupakan kawasan yang sangat penting di Malaysia ._NEWLINE_Lembah Kinta terletak di tengah negeri Perak, disaliri oleh Sungai Kinta . Sungai Kinta mengalir dari Gunung Korbu di Ulu Kinta, Tanjung Rambutan hingga ke Kampung Gajah di selatan. Sungai Kinta bertemu dengan Sungai Perak berhampiran dengan Pulau Inderasakti._NEWLINE_Pulau Inderasakti terletak di dalam Sungai Perak dan pernah menjadi kediaman Sultan Perak pada peringkat awal sejarahnya. 1985, ketika pertabalan Sultan Azlan Shah, baginda singgah menziarahi makam sultan Perak di sini.\n_START_SECTION_\nEkonomi\n_START_PARAGRAPH_\nLembah Kinta pesat membangun kerana Sungai Kinta banyak terdapat bijih timah dan kemudian ditanam dengan pokok getah. Lembah Kinta berjaya membawa orang Cina dari daerah Kwangtung, China yang diuruskan oleh kongsi gelap Ghee Hin dan Hai San. Kebanyakan mereka berbahasa Hokkien dan Kantonis._NEWLINE_Beberapa bandar telah wujud di Lembah Kinta. Antaranya ialah Ipoh , Kampar,Taiping, Gopeng, Batu Gajah, Pusing, Pasir Putih, Papan, Lahat, Menglembu, Jelapang , Tasek, Bercham, Gunung Rapat dan lain-lain.'